تھیوڈور سویڈبرگ

تھیوڈور سویڈبرگ 
تھیوڈور سویڈبرگ (30 اگست 1884 – 25 فروری 1971؛ دی سویڈبرگ دے ناں نال وی ڄاتا ویندا ہا) ہک سویڈش کیمیا دان تے نوبل انعام یافتہ ہا جئیں الٹرا سینٹریفیوج استعمال کر تے کولائیڈز تے پروٹینز تے تحقیق کیتی ہئی ۔ سویڈبرگ 1900 دے ݙہاکے دے ادھ توں 1940 دے ݙہاکے دے آخر تئیں اپسالا یونیورسٹی وچ سرگرم ہا ۔ اپسالا وچ سویڈبرگ ڈاکینٹ دے طور تے شروعات کیتی تے 1912 وچ یونیورسٹی دا فزیکل کیمسٹری ہیڈ بݨݨ توں پہلے ۔ 1949 وچ اپسالا چھوڑݨ دے بعد ، سویڈبرگ 1967 تئیں گستاف ورنر انسٹی ٹیوٹ دا انچارج ہا ۔ اپݨے 1926 دے نوبل انعام توں علاوہ ، سویڈبرگ کوں 1944 وچ رائل سوسائٹی دا غیر ملکی رکن نامزد کیتا ڳیا تے 1945 وچ نیشنل اکیڈمی آف سائنسز دا حصہ بݨ ڳیا ۔ 

 ابتدائی زندگی تے تعلیم 
سویڈبرگ 30 اگست 1884 کوں سویڈن دے والبو وچ پیدا تھیا ہا ۔ او اگسٹا السٹرمارک تے ایلیاس سویڈبرگ دا پتر ہا ۔ وݙا تھیوݨ تے سویڈبرگ کوں نباتات تے سائنس دیاں ٻیاں شاخاں پسند ہن ۔ گرامر سکول وچ سویڈبرگ انفرادی لیبارٹریل تحقیق کیتی تے سائنسی مظاہرے پیش کیتے ۔ اپݨی پوسٹ سیکنڈری تعلیم واسطے سویڈبرگ 1900 دی موہر وچ اپسالا یونیورسٹی وچ کیمسٹری پروگرام وچ داخل تھیا ۔ انہاں 1905 وچ بیچلر آف آرٹس دی ڈگری ، 1907 وچ ماسٹر ڈگری تے 1908 وچ پی ایچ ڈی حاصل کیتی ۔ 

 گزر گزران 
اپسالا وچ سویڈبرگ 1905 وچ یونیورسٹی دے نال بطور اسسٹنٹ کیمیا دان اپݨے سائنسی کیریئر دا آغاز کیتا ۔ 1907 وچ اپسالا واسطے کیمسٹری ڈاکینٹ بݨݨ دے بعد ، او 1912 وچ یونیورسٹی دا فزیکل کیمسٹری ہیڈ بݨ ڳیا ۔ اپݨے تعلیمی دور واسطے سویڈبرگ 1949 تئیں اپسالا نال ریہا ۔ 1920 دے ݙہاکے دی موہر وچ ، انہاں عارضی طور تے یونیورسٹی آف وسکونسن واسطے وی پڑھایا ۔ اپسالا چھوڑݨ دے بعد ، سویڈبرگ 1949 توں 1967 تئیں گستاف ورنر انسٹی ٹیوٹ دی قیادت کیتی ۔ 

 پرکھ پرچول 
کولائیڈز نال سویڈبرگ دے کم براؤنین موشن دے نظریات دی حمایت کیتی جیڑھے البرٹ آئن سٹائن تے پولش جیو طبیعیات دان ماریان سمولوچوسکی پیش کیتے ہن ۔ ایں کم دے دوران انہاں اینالیٹیکل الٹرا سینٹریفیوگیشن دی تکنیک تیار کیتی تے خالص پروٹینز کوں ہک ݙوجھے توں وکھ کرݨ وچ ایندی افادیت دا مظاہرہ کیتا ۔ 

 آدر تے ایوارڈ 
یونٹ سویڈبرگ (علامت S) ، جیڑھی جو 10−13 s یا 100 fs دے برابر وقت دی ہک یونٹ ہے ، ایندے ناں تے رکھی ڳئی ہے ، نال ای اپسالا وچ دی سویڈبرگ لیبارٹری وی رکھی ڳئی ہے ۔ 

رائل سوسائٹی واسطے سویڈبرگ دی امیدوار نامزدگی وچ ݙسایا ڳیا اے:

"فزیکل تے کولائیڈ کیمسٹری وچ ایندے کم تے الٹرا سینٹریفیوج دی تیاری واسطے مشہور"

سویڈبرگ کوں 1941 وچ امریکن فلاسوفیکل سوسائٹی دا بین الاقوامی رکن منتخب کیتا ڳیا ۔ 1944 وچ رائل سوسائٹی دا غیر ملکی رکن بݨݨ دے بعد ، سویڈبرگ کوں 1945 وچ نیشنل اکیڈمی آف سائنسز وچ شامل کیتا ڳیا ۔ انہاں کوں 1948 وچ امریکن فلاسوفیکل سوسائٹی وچ منتخب کیتا ڳیا ۔ 1910 دے ݙہاکے توں 1920 دے ݙہاکے تئیں ، سویڈبرگ کوں سویڈن وچ سائنس وچ ایندیاں شراکت واسطے اپسالا یونیورسٹی توں ترائے واری بیجورکینسکا پرائسٹ ملیا ۔ فرینکلن انسٹی ٹیوٹ توں سویڈبرگ کوں الٹرا سینٹریفیوج نال کم واسطے 1949 وچ فرینکلن میڈل ݙتا ڳیا ۔ 

 موت تے ذاتی زندگی 
25 فروری 1971 کوں سویڈبرگ سویڈن دے کوپاربرگ وچ فوت تھی ڳیا ۔ انہاں چار واری شادی کیتی تے انہاں دے ٻارہاں ٻال ہن ۔ ایندی بیوہ 2019 وچ فوت تھی ڳئی ۔